
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 1203 

23 Ιουνίου 2015 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ίδρυση Εργαστηρίου με την επωνυμία «Εργαστήριο 
Περιβαλλοντικής Ακουστικής Συγκοινωνιακών 
Έργων» (Ε.Π.Α.Σ.Ε.)στο Τμήμα Πολιτικών Μηχανι¬ 
κών της Πολυτεχνικής Σχολής του Πανεπιστημί¬ 
ου Θεσσαλίας. 1 

Ίδρυση Εργαστηρίου με την επωνυμία «Εργαστήριο 
Κυκλοφορίας, Μεταφορών και Διαχείρισης Εφο- 
διαστικής Αλυσίδας» στο Τμήμα Πολιτικών Μηχα¬ 
νικών της Πολυτεχνικής Σχολής του Πανεπιστη¬ 


μίου Θεσσαλίας. 2 

Έγκριση συνεργασίας μεταξύ του Πανεπιστημί¬ 
ου Θεσσαλίας και του υπίνθΓδίίθ άβ Βουιχίθαυχ 
Μοπίαίρπθ της Γαλλίας για εκπόνηση διδακτορι¬ 
κών διατριβών με συνεπίβλεψη. 3 


Ίδρυση Εργαστηρίου με την επωνυμία «Εργαστήριο 
Ευφυούς Ενεργειακής Στρατηγικής και Δικτύων 
(Ε.Ε.Ε.Σ.Δ.)» στο Τμήμα Ηλεκτρολόγων Μηχανικών 
και Μηχανικών Υπολογιστών της Πολυτεχνικής 

Σχολής του Πανεπιστημίου Θεσσαλίας. 4 

Ίδρυση Εργαστηρίου με την επωνυμία «Εφαρμογές 
ΤΠΕ (Τεχνολογία Πληροφορίας και Επικοινωνιών) 
στην Εκπαίδευση και την Ειδική Αγωγή» στο Παι¬ 
δαγωγικό Τμήμα Ειδικής Αγωγής της Σχολής Αν¬ 
θρωπιστικών και Κοινωνικών Επιστημών του Πα¬ 


νεπιστημίου Θεσσαλίας. 5 

ΑΠΟΦΑΣΕΙ Σ 

Αριθμ. 6879 (1) 


Ίδρυση Εργαστηρίου με την επωνυμία «Εργαστήριο Πε¬ 
ριβαλλοντικής Ακουστικής Συγκοινωνιακών Έργων» 
(Ε.Π.Α.Σ.Ε.)στο Τμήμα Πολιτικών Μηχανικών της Πο¬ 
λυτεχνικής Σχολής του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 
Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24 η οποία 


προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τ ις αποφάσεις του Τμήματος Πολιτικών Μηχανικών 
(Συνέλευση Τμήματος αριθ 2/18-2-2015) και της Συγκλή¬ 
του του Πανεπιστημίου Θεσσαλίας (Συνεδρίαση 155/ 
5-06-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος. 

Αρθρο 1 
Ίδρυση 

Ιδρύεται το Εργαστήριο του Τμήματος Πολιτικών Μη¬ 
χανικών του Πανεπιστημίου Θεσσαλίας, με την επωνυ¬ 
μία «Εργαστήριο Περιβαλλοντικής Ακουστικής Συγκοι¬ 
νωνιακών Έργων» (Ε.Π.Α.Σ.Ε.). 

Το Εργαστήριο δημιουργείται για να καλύψει κυρί¬ 
ως τις εκπαιδευτικές αλλά και τις ερευνητικές δρα¬ 
στηριότητες των φοιτητών και του προσωπικού του 
Τμήματος στα παρακάτω γνωστικά αντικείμενα και 
επιστημονικούς τομείς ερευνητικής και εκπαιδευτικής 
Δραστηριότητας: 

1. Διεξαγωγή Περιβαλλοντικών Ερευνών και Αξιολογή¬ 
σεων στον τομέα της Περιβαλλοντικής ακουστικής και 
της αειφόρου διαχείρισης λειτουργίας Συγκοινωνιακών 
Έργων στο πλαίσιο των Εκπαιδευτικών αναγκών. 

2. Παρακολούθηση και Διερεύνηση των Αλλαγών και 
Εξελίξεων στην Εθνική και Διεθνή Πολιτική προστασίας 
των επιπτώσεων στο αστικό και περιαστικό ακουστικό 
περιβάλλον. 

3. Εφαρμογές Προηγμένης Τεχνολογίας Συστημάτων 
παρακολούθησης Αερόφερτου και Εδαφομεταφερό- 
μενου Θορύβου και Δονήσεων από την κατασκευή και 
λειτουργία ΣυγκοινωνιακώνΈργων - Εκτέλεση ακουστι¬ 
κών μερήσεων αερόφερτου και εδαφομεταφερόμενου 
θορύβου και δονήσεων - Ανάπτυξη και Τεχνικές Προ¬ 
διαγραφές Συστημάτων Παρακολούθησης Ακουστικού 
Περιβάλλοντος. 

4. Διερεύνηση Περιβαλλοντικών Επιπτώσεων από Θό¬ 
ρυβο και Δονήσεις κατά τη λειτουργία Χερσαίων (οδικά 
συστήματα και δίκτυα σταθερής τροχιάς), Αεροπορικών 
και Θαλάσσιων Συστημάτων Μεταφοράς. 

5. Έρευνες Σκοπιμότητας Εφαρμογής Αντιθορυβικών 
και Αντιδονητικών Μέτρων προστασίας από τη λειτουρ¬ 
γία Συγκοινωνιακών Συστημάτων. 

6. Μετρολογία Δονήσεων και Τεχνικός Σχεδιασμός - 
Διερεύνηση αποτελεσματικότητας Αντικραδασμικών 
και Αντιδονητικών Διατάξεων Συστημάτων Σταθερής 
Τροχιάς (πλωτές πλάκες, ελαστομερείς εγκιβωτισμοί 
σιδηροτροχιών, συστήματα απορρόφησης θορύβου συ- 
ριγμών, κλπ.) 

7. Πολεοδομική Ηχοπροστασία και Χωροταξικός-Πε- 
ριβαλλοντικός Σχεδιασμός. 

8. Ηχομόνωση - Ηχοπροστασία κατοικιών και λοιπών 
δεκτών ιδιαίτερης ευαισθησίας από τον περιβαλλοντικό 
συγκοινωνιακό θόρυβο. 

9. Εφαρμογή Ευρωπαϊκών προτύπων και οδηγιών με 
έμφαση στον Περιβαλλοντικό Θόρυβο και Δονήσεις. 

10. Τεχνικό και Περιβαλλοντικό Δίκαιο με έμφαση στην 
προστασία του ακουστικού αστικού τοπίου. 

11. Ηχο-απορροφητικότητα οδοστρωμάτων. 

12. Θεωρητικά - Δυναμικά Μοντέλα πρόβλεψης Αερό- 
φερτου και Εδαφομεταφερόμενου Θορύβου και σχε- 
διασμού Στρατηγικών Χαρτών Θορύβου και Σχεδίων 
Δράσης αντιμετώπισης της ηχορύπανσης. 

13. Σχεδιασμός Αντιθορυβικών Πετασμάτων - Ηχοπε- 
τασμάτων διαφόρων τύπων συμπ. Πράσινων Ηχοπετα- 
σμάτων. 

Αρθρο 2 
Αποστολή 

Το εργαστήριο έχει ως αποστολή την υλοποίηση των 
παρακάτω στόχων: 

1. την δημιουργία και υποστήριξη μεταπτυχιακών και 
προπτυχιακών εκπαιδευτικών και ερευνητικών προγραμ¬ 
μάτων. 

2. την καθοδήγηση και εποπτεία διδακτορικής έρευνας 
μεθοδολογικού, θεωρητικού, επιστημονικού και τεχνικού 
περιεχομένου στο πλαίσιο των μεταφορών. 

3. την συνεργασία με συναφή Ερευνητικά Κέντρα, 
Ακαδημαϊκά Ινστιτούτα, Ιδρύματα και Τεχνολογικούς 
Οργανισμούς της Ελλάδας αλλά και του εξωτερικού. 

4. την δημιουργία ερευνητικής και τεχνολογικής υπο¬ 
δομής, προκειμένου να προσελκύσει μεταπτυχιακούς 
φοιτητές σε ερευνητικές δραστηριότητες. 

5. την διοργάνωση σεμιναρίων και συνεδρίων για τη 
συνεχή ενημέρωση και εκπαίδευση του διδακτικού προ¬ 
σωπικού και των φοιτητών. 

6. την δημοσίευση Επιστημονικών Αρθρων και Βιβλίων. 

7. την συνεργασία με Οργανισμούς της Τοπικής Αυ¬ 
τοδιοίκησης, Δήμους, Ερευνητικά Ινστιτούτα. 

8. την δημιουργία ενός συνεχώς ενήμερου Εργαστη¬ 
ρίου διερεύνησης Περιβαλλοντικών Παραμέτρων Συ¬ 
γκοινωνιακών Έργων με έμφαση στον περιβαλλοντικό 
θόρυβο και τις Δονήσεις. 

Άρθρο 3 
Προσωπικό 

Το προσωπικό του Εργαστηρίου απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος Πολιτικών Μηχανικών με συγγενή γνωστι¬ 
κά αντικείμενα που η ειδικότητά τους σχετίζεται με 
την αποστολή και γνωστικά αντικείμενα που καλύπτει 
το Εργαστήριο όπως αυτά περιγράφονται στο άρθρο 
1 της παρούσας πρυτανικής πράξης καθώς και μέλη 
Ειδικού Τεχνικού Εργαστηριακού Προσωπικού (ΕΤΕΠ), 
Εργαστηριακού Διδακτικού Προσωπικού (ΕΔΙΠ) και 
λοιπό επιστημονικό, διδακτικό, τεχνικό και διοικητικό 
προσωπικό που τοποθετείται σε αυτό σύμφωνα με τις 
κείμενες διατάξεις. 


Αρθρο 4 

Διοίκηση - Αρμοδιότητες 

1. Το εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του οικείου Τμήματος (Πολιτικών Μηχανικών), 
διαθέτει διοικητικά και οργανωτικά προσόντα καθώς 
ουσιαστικές γνώσεις και εμπειρία στον γνωστικό τομέα 
του Συγκοινωνιακού Περιβαλλοντικού Θορύβου και ορί¬ 
ζεται με τη διαδικασία της παραγράφου 22 του άρθρου 
28 της του Ν. 2083/1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ. του Ν. 3149/2003, 
μεταξύ των οποίων περιλαμβάνονται η ευθύνη της εύ¬ 
ρυθμης λειτουργίας του εργαστηρίου, ο συντονισμός 
του διδακτικού (προπτυχιακού - μεταπτυχιακού) και 
ερευνητικού έργου του εργαστηρίου, ο καθορισμός και 
η εφαρμογή της γενικής πολιτικής και της υλοποίησης 
των στόχων του, ο ορισμός των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου, λογοδοτεί δε στην Γενική Συνέλευση 
και τον Πρόεδρο του Τμήματος. 

Αρθρο 5 

Εγκατάσταση - Λειτουργία 

1. Το Εργαστήριο λειτουργία κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλία και σε χώρους που παραχωρούνται 
σε αυτό για την εγκατάσταση των συστημάτων και του 
λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στον χώρο εγκατάστασης 
τοποθετείται πινακίδια με τον τίτλο του εργαστηρίου. 

2. Το εργαστήριο θα εγκατασταθεί στο Τμήμα Πολιτι¬ 
κών Μηχανικών στο Βόλο στο ισόγειου του Κτηρίου του 
Τμήματος στο Πεδίον Αρεως της οδού Πεδίον Αρεως, 
σε χώρο εμβαδού 32 τ.μ. περίπου. 

3. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στην 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει 
λειτουργία του εργαστηρίου, τη χρησιμοποίηση ορ¬ 
γάνων και υλικών που ανήκουν σε αυτό, την παραμονή 
των εργαζόμενων (προσωπικού, φοιτητών, επισκεπτών), 
στους χώρους, καθώς και στη προστασία των οργάνων 
και εγκαταστάσεων του εργαστηρίου από βλάβες. 

5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των συστημάτων ή οργάνων 
αυτών εκπαίδευση και εξουσιοδότηση από το Διευθυντή 
αυτού. Κινητά όργανα και συστήματα, τα οποία παρα- 
δίδονται για την διεξαγωγή εργασιών, επιστρέφονται, 
μετά την χρησιμοποίησή τους, στην κατάσταση που 
είχαν παραδοθεί. 

Αρθρο 6 
Έσοδα 

Τα έσοδα του εργαστηρίου προκύπτουν από: 

1. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων 

2. Τη διάθεση ερευνητικών ή εν γένει επιστημονικών 
προϊόντων 

3. Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α' 53) 

4. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5. Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Άρθρο 7 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία (σε ψηφιακή ή / και έντυπη 
μορφή): ^ 

• Βιβλίο εξοπλισμού και αναλωσίμων 

• Πρωτόκολλα εισερχόμενης - εξερχόμενης αλληλο¬ 
γραφίας / εγγράφων 

• Βιβλίο περιουσιακών στοιχείων 

• Φάκελος οικονομικών στοιχείων κάθε έτους 

• Αρχείο ερευνητικών προγραμμάτων 

• Κατάλογος επιστημονικών βιβλίων και περιοδικών 

• Βιβλίο μεταβολών προσωπικού 

• Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραί¬ 
τητο σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6880 (2) 

Ιδρυση Εργαστηρίου με την επωνυμία «Εργαστήριο Κυ¬ 
κλοφορίας, Μεταφορών και Διαχείρισης Εφοδιαστι- 
κής Αλυσίδας» στο Τμήμα Πολιτικών Μηχανικών της 
Πολυτεχνικής Σχολής του Πανεπιστημίου Θεσσαλίας 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24 η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Πολιτικών Μηχανικών 
(Συνέλευση Τμήματος με αρ. 4/22-04-2015) και της Συ¬ 
γκλήτου του Πανεπιστημίου Θεσσαλίας (Συνεδρίαση 
155/5-06-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρους του προϋ¬ 
πολογισμού του Ιδρύματος. 


Αρθρο 1 

Ίδρυση Εργαστηρίου 

Ιδρύεται στο Τμήμα Πολιτικών Μηχανικών του Πανε¬ 
πιστημίου Θεσσαλίας το Εργαστήριο με την επωνυμία: 
Εργαστήριο Κυκλοφορίας, Μεταφορών και Διαχείρισης 
Εφοδιαστικής Αλυσίδας (και αντίστοιχη αγγλική ΤΓαίίίο, 
ΤΓαηεροΓίαΐίοη αηά ΙοςιίεΙίοε ΙαόοΓαΙοιγ - ΤΤΕορ) το οποίο 
εξυπηρετεί διδακτικές, ερευνητικές και παραγωγικές 
ανάγκες στα γνωστικά αντικείμενα που αφορούν σε: 
(α) Πολιτική των μεταφορών, (β) Σχεδίασμά, ανάλυση 
και αξιολόγηση συστημάτων μεταφορών: ί) Σχεδίασμά 
συστημάτων βιώσιμης κινητικότητας, ϋ) Κυκλοφοριακές 
έρευνες, ίϋ) Ανάλυση ποιότητας παρεχόμενων υπηρε¬ 
σιών, ίν) Πρόβλεψη μετακινήσεων, ν) Προσομοίωση κυ¬ 
κλοφορίας, νί) Εκτίμηση επιπτώσεων και αξιολόγηση, 
(γ) Ασφάλεια στις μεταφορές, (δ) Μοντέλα συμπερι¬ 
φοράς, (ε) Προσομοίωση οδηγικής συμπεριφοράς, 
(στ) Εφαρμογές πληροφοριακών και επικοινωνιακών τε¬ 
χνολογιών στις μεταφορές, (ζ) Ευφυή συστήματα με¬ 
ταφορών, (η) Εμπορευματικές μεταφορές και ΙορίεΙίοε, 
(θ) Συστήματα μαζικών μεταφορών και (ι) Διατροπικές/ 
συνδυασμένες μεταφορές και τερματικοί σταθμοί. 

Άρθρο 2 

Εσωτερικός Κανονισμός 

Η λειτουργία του Εργαστηρίου που αναφέρεται στο 
προηγούμενο άρθρο ορίζεται σύμφωνα με τα επόμενα 
άρθρα. 

Άρθρο 3 
Αποστολή 

Το Εργαστήριο έχει ως αποστολή: 

Α. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του ίδιου 
Τμήματος στο οποίο ανήκει το εργαστήριο, καθώς και 
των άλλων Τμημάτων του Πανεπιστημίου Θεσσαλίας 
στα αντικείμενα με τα οποία ασχολείται, όπως αυτά 
προσδιορίζονται στο άρθρο 1. 

Β. Την ανάπτυξη προγραμμάτων διδασκαλίας, τη δι¬ 
εξαγωγή βασικής και εφαρμοσμένης έρευνας και την 
προώθηση της επιστημονικής γνώσης στα γνωστικά 
αντικείμενα με τα οποία ασχολείται. 

Γ. Τη συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 
ημεδαπής ή της αλλοδαπής. 

Δ. Τη συνεργασία με Ερευνητικά Εργαστήρια Δημοσί¬ 
ων Φορέων, Οργανισμών, Ινστιτούτων και Επιχειρήσεων 
με σκοπό την βελτίωση της ποιότητας των προϊόντων 
ή υπηρεσιών και της παραγωγικότητας. 

Ε. Την οργάνωση σεμιναρίων, συνεδρίων, ημερίδων 
και διαλέξεων, καθώς και την πραγματοποίηση δημο¬ 
σιεύσεων και εκδόσεων. 

Στ. Την παροχή υπηρεσιών, σύμφωνα με τα προβλε- 
πόμενα στο Π.δ. 159/1984 (Α' 53). 

Αρθρο 4 
Προσωπικό 

Το προσωπικό του Εργαστηρίου απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος, που η ειδικότητά τους σχετίζεται με τα γνω¬ 
στικά αντικείμενα που καλύπτει το Εργαστήριο, όπως 
αυτά περιγράφονται στο άρθρο 1 παρούσας πρυτανικής 
πράξης, καθώς και από μέλη Ειδικού Τεχνικού Εργαστη- 

ρίου Προσωπικού (ΕΤΕΠ) και λοιπό επιστημονικό και 
τεχνικό προσωπικό που τοποθετείται σε αυτό, σύμφωνα 
με τις κείμενες διατάξεις. 

Άρθρο 5 

Διοίκηση - Αρμοδιότητες 

1. Το Εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) και ορίζεται με την διαδικασία του άρθρου 28 
παρ. 22 του Ν.2083/1992. 

2. Ο Διευθυντής ασκεί τις αρμοδιότητες που ορίζει το 
άρθρο 7 του Ν.1268/1982 και επιπλέον: 

α. Συντονίζει το προπτυχιακό και μεταπτυχιακό διδα¬ 
κτικό έργο του Εργαστηρίου. 

β. Καταρτίζει και υποβάλλει αρμοδίως το ετήσιο πρό¬ 
γραμμα λειτουργίας του Εργαστηρίου και μεριμνά για 
την εφαρμογή του. 

γ. Μεριμνά για την κατανομή των χώρων του Εργα¬ 
στηρίου. 

δ. Μεριμνά για τη στελέχωση του Εργαστηρίου με το 
αναγκαίο προσωπικό. 

ε. Μεριμνά για την οικονομική διαχείριση των πόρων 
του Εργαστηρίου. 

στ. Υποβάλλει τον ετήσιο απολογισμό των δραστηρι¬ 
οτήτων του Εργαστηρίου. 

ζ. Εισηγείται στη Γ ενική Συνέλευση του Τμήματος τους 
υπεύθυνους υλικών και εξοπλισμού. 

η. Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή λειτουργία του Εργα¬ 
στηρίου. 

Άρθρο 6 
λειτουργία 

1. Το Εργαστήριο λειτουργεί κατά τις εργάσιμες ημέ¬ 
ρες, σύμφωνα με τον κανονισμό λειτουργίας του Πανε¬ 
πιστημίου. Το ωράριο εργασίας του προσωπικού είναι 
αυτό το οποίο προβλέπεται για κάθε κατηγορία σύμ¬ 
φωνα με τις διατάξεις του άρθρου 79 παρ. 6 εδ.,ια του 
Ν.1566/1985 (Α' 167), του άρθρου 5 παρ. 3δ του Ν.2083/1992 
(Α' 159) και τις διατάξεις του Υπαλληλικού Κώδικα. 

2. Ο Διευθυντής ενημερώνεται πριν από την διεξαγωγή 
κάθε εργασίας που γίνεται στο Εργαστήριο στο πλαίσιο 
Ερευνητικού Προγράμματος ή άλλου έργου που δεν 
εντάσσεται στο εγκεκριμένο πρόγραμμα λειτουργίας 
του Εργαστηρίου, αλλά έχει αποφασισθεί από το οικείο 
Τμήμα και καθορίζει μέσα στο πλαίσιο της αποστολής 
του Εργαστηρίου τις προτεραιότητες στην χρησιμοποί¬ 
ηση οργάνων και χώρων, εφόσον αυτές δεν προσδιορί¬ 
ζονται από την σχετικά απόφαση. 

3. Ο Διευθυντής έχει την ευθύνη για την εν γένει 
λειτουργία των μονάδων του Εργαστηρίου, την χρη¬ 
σιμοποίηση οργάνων και υλικών, την παραμονή των 
εργαζόμενων, φοιτητών ή επισκεπτών σε αυτό και την 
τήρηση κανόνων 

4. ασφαλείας που αποσκοπούν στην προφύλαξη της 
υγείας και αρτιμέλειας των εργαζομένων, καθώς και 
την προστασία των οργάνων και των εγκαταστάσεων 
από βλάβες. 

5. Η χρησιμοποίηση ειδικών οργάνων του Εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
ή υλικά που παραδίδονται για την διεξαγωγή εργασι¬ 


ών επιστρέφονται μετά την χρησιμοποίηση τους στην 
κατάσταση που είχαν παραδοθεί. 

6. Με εισήγηση του Διευθυντή στην Γ ενική Συνέλευση 
του Τμήματος είναι δυνατή η πρόσληψη επιστημόνων 
σε τομείς σχετικούς με τις ερευνητικές και διδακτικές 
δραστηριότητες του Εργαστηρίου, σύμφωνα με την 
κείμενη νομοθεσία. 

7. Ο Διευθυντής μπορεί να αναθέσει σε μέλος ΕΤΕΠ 
τη διοικητική και γραμματειακή υποστήριξη του Εργα¬ 
στηρίου. 

8. Στο Εργαστήριο έχουν δικαίωμα εκτέλεσης ερευνη¬ 
τικών εργασιών τα μέλη ΔΕΠ του Εργαστηρίου αποκλει¬ 
στικά ή σε συνεργασία με άλλα μέλη ΔΕΠ του Τμήματος 
ή άλλους ερευνητές, εφόσον το αντικείμενο της έρευνας 
είναι σχετικό με τις δραστηριότητες του Εργαστηρίου. 
Για την εκτέλεση ερευνητικών εργασιών από μέλη ΔΕΠ 
ή ερευνητές που δεν είναι μέλη του Εργαστηρίου χο¬ 
ρηγείται άδεια, ύστερα από σχετική αίτηση στην οποία 
αναφέρονταί: ο σκοπός εργασίας, το χρονοδιάγραμμα 
τΠά. Π χρησιμοποίηση ή μη των οργάνων και υλικών τα 
οποία διαθέτει το Εργαστήριο και ο προϋπολογισμός 
ο οποίος απαιτείται. 

Αρθρο 7 
Πόροι 

Πόροι του Εργαστηρίου είναι: 

1. Τα έσοδα από την παροχή υπηρεσιών σύμφωνα με 
το άρθρο 3 παρ. 3 του Π.δ. 159/1984 (Α' 53). 

2. Τα κονδύλια που προέρχονται από τα ιδιαίτερα 
ερευνητικά προγράμματα. 

3. Οι πιστώσεις από άλλες πηγές, όπως οι κληρο¬ 
νομιές, τα κληροδοτήματα, οι δωρεές και κάθε άλλη 
οικονομική ενίσχυση που προέρχεται από ημεδαπά ή 
αλλοδαπά φυσικά και νομικά πρόσωπα προς το Πανεπι¬ 
στήμιο Θεσσαλίας για τους σκοπούς του Εργαστηρίου, 
εφόσον δεν τίθενται όροι που αντιβαίνουν στον σκοπό 
του Εργαστηρίου και του Πανεπιστημίου Θεσσαλίας. 

Αρθρο 8 

Τηρούμενα Βιβλία 

Α. Για τις ανάγκες του Εργαστηρίου τηρούνται τα 
ακόλουθα βιβλία και στοιχεία: 

1. Πρωτόκολλο εισερχόμενης - εξερχόμενης αλληλο¬ 
γραφίας. 

2. Αρχείο ερευνητικών προγραμμάτων. 

3. Βιβλίο περιουσιακών στοιχείων. 

4. Φάκελος οικονομικών στοιχείων κάθε έτους. 

5. Κατάλογος επιστημονικών βιβλίων, περιοδικών και 
οργάνων. 

6. Βιβλίο καταγραφής των μεταπτυχιακών φοιτητών, 
ερευνητών και εξωτερικών συνεργατών με αναφορά 
στο ερευνητικό αντικείμενο στο οποίο εργάζονται ανά 
ακαδημαϊκό έτος. 

7. Βιβλίο μεταβολών προσωπικού. 

8. Κάθε άλλο βιβλίο ή στοιχείο το οποίο κρίνεται 
απαραίτητο. 

Β. Με απόφαση του Διευθυντή μπορεί ακόμη να τηρεί¬ 
ται και κάθε άλλο βιβλίο ή στοιχείο το οποίο κρίνεται 
απαραίτητο. 

Αρθρο 9 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 



ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


13205 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6892 (3) 

Έγκριση συνεργασίας μεταξύ του Πανεπιστημίου Θεσ¬ 
σαλίας και του υηίνθΓδίΙθ όβ ΒουιχΙβουχ ΜοπΙαίρησ 
της Γαλλίας για εκπόνηση διδακτορικών διατριβών 
με συνεπίβλεψη. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις του Ν. 3685/2008 και ιδίως τα άρθρα 6 
και 10 (ΦΕΚ148 Α') «Θεσμικό πλαίσιο για τις μεταπτυχια¬ 
κές σπουδές», όπως τροποποιήθηκε με τις διατάξεις του 
άρθρου 24 του Ν. 3696/2008 (ΦΕΚ 177 Α'), του άρθρου 27 
του Ν. 3794/2009 (ΦΕΚ 156 Α') και του άρθρου 37 παρ. 
5 του Ν. 3848/2010 (ΦΕΚ 71 Α'). 

2. Τις διατάξεις του άρθρου 80 παρ. 11α του Ν. 4009/ 
2011 (ΦΕΚ 195 τ.Α') «Δομή, λειτουργία, διασφάλιση της 
ποιότητας των σπουδών και διεθνοποίησης των ανώ¬ 
τατων εκπαιδευτικών ιδρυμάτων», όπως τροποποιήθηκε 
με τις διατάξεις του άρθρου 47, παρ. γ'του Ν. 4025/2011 
(ΦΕΚ 228 Α'). 

3. Τις διατάξεις του άρθρου 34 του Ν. 4301/2014 (ΦΕΚ 
223, τ.Α'). 

4. Τις διατάξεις του Ν. 3374/2005 (ΦΕΚ 189/τ.Α'/2-8-2005) 
«Διασφάλιση της ποιότητας στην ανώτατη εκπαίδευση. 
Σύστημα μεταφοράς και συσσώρευσης πιστωτικών μο¬ 
νάδων - Παράρτημα Διπλώματος» 

5. Τ ις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα Κυβερνητικά Όργανα», 
που κυρώθηκε με το άρθρο πρώτο του Π.δ. 63/2005 
(ΦΕΚ 98 Α'). 

6. Το απόσπασμα πρακτικού της Συγκλήτου Ειδικής 
Σύνθεσης του Πανεπιστημίου Θεσσαλίας (υπ’ αριθμ. 46/ 
5-06-2015). 

7. Το Ειδικό Πρωτόκολλο Συνεργασίας μεταξύ του 
Πανεπιστημίου Θεσσαλίας (Ελλάδος) και του υηίνβΓείΙο 
άθ ΒουιχΙθαυχ ΜοπΙα^ηβ της Γαλλίας. 

8. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Κρατικού 
Προϋπολογισμού, αποφασίζουμε: 

Εγκρίνουμε τη συνεργασία μεταξύ του Πανεπιστημίου 
Θεσσαλίας και του υπίνθΓείΙθ άθ ΒουιχΙθαυχ ΜοηΙθίρπθ 
της Γ αλλίας, για εκπόνηση διδακτορικών διατριβών υπο¬ 
ψήφιων διδακτόρων με συνεπίβλεψη. 

Τα ειδικότερα θέματα συνεργασίας ρυθμίζονται στο 
Ειδικό Πρωτόκολλο Συνεργασίας που καταρτίζεται από 
τα συνεργαζόμενα Ιδρύματα και εγκρίνεται από τα αρ¬ 
μόδια Πανεπιστημιακά όργανα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 


Αριθμ. 6891 (4) 

Ίδρυση Εργαστηρίου με την επωνυμία «Εργαστήριο 
Ευφυούς Ενεργειακής Στρατηγικής και Δικτύων 
(Ε.Ε.Ε.Σ.Δ.)» στο Τμήμα Ηλεκτρολόγων Μηχανικών και 
Μηχανικών Υπολογιστών της Πολυτεχνικής Σχολής 
του Πανεπιστημίου Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τ ις διατάξεις των άρθρων 50 παρ. 1 και 7 παρ. 5 του 
Ν. 1268/1982 (Α' 87) όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173) με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80 παράγραφος 24 η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Τμήματος Ηλεκτρολόγων Μη¬ 
χανικών και Μηχανικών Υπολογιστών (Συνέλευση Τμή¬ 
ματος αριθμ. 39η/01.04.2015) και της Συγκλήτου του 
Πανεπιστημίου Θεσσαλίας (Συνεδρίαση 155/5-06-2015) 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος 

Αρθρο 1 

Ίδρυση 

Ιδρύεται το εργαστήριο του Τμήματος Ηλεκτρολόγων 
Μηχανικών και Μηχανικών Υπολογιστών του Πανεπιστη¬ 
μίου Θεσσαλίας, με την επωνυμία «Εργαστήριο Ευφυούς 
Ενεργειακής Στρατηγικής και Δικτύων (Ε.Ε.Ε.Σ.Δ) - δπιοιΊ 
Επθγρυ ΡοΙίογ οπό ΝθΙ\λ/ογΙ<5 (Ι..8.Ε.Ρ.Ν.)». Το Ε.Ε.Ε.Σ.Δ. δη- 
μιουργείται για να καλύψει κυρίως τις εκπαιδευτικές 
αλλά και τις ερευνητικές δραστηριότητες των φοιτη¬ 
τών και του προσωπικού του Τμήματος σε γνωστικά 
αντικείμενα ευφυών ενεργειακών δικτύων, ενεργειακής 
οικονομίας και στρατηγικής. 

Άρθρο 2 
Αποστολή 

Το εργαστήριο έχει ως αποστολή: 

α) την παροχή του κατάλληλου ακαδημαϊκού περι¬ 
βάλλοντος για την κάλυψη διδακτικών και ερευνητικών 
αναγκών σε προπτυχιακό και μεταπτυχιακό επίπεδο 
του Τμήματος Ηλεκτρολόγων Μηχανικών και Μηχανικών 
Υπολογιστών για τον σχεδίασμά, την ανάπτυξη μεθοδο¬ 
λογιών στο γνωστικό αντικείμενο της ενέργειας. 

β) την συνεργασία και ανταλλαγή επιστημονικών γνώ¬ 
σεων με άλλα Ακαδημαϊκά ή Ερευνητικά Ιδρύματα της 
ημεδαπής ή της αλλοδαπής στο πλαίσιο ακαδημαϊκών 
ή ερευνητικών προγραμμάτων. 

γ) την συνεργασία με άλλα Ερευνητικά Εργαστήρια 
Δημοσίων Φορέων, Οργανισμούς, Ινστιτούτα, Επιχει¬ 
ρήσεις, δήμους, κοινότητες και λοιπούς κοινωνικούς 
και επιστημονικούς φορείς και κοινωφελή ιδρύματα με 
σκοπό τη συμβολή του εργαστηρίου στη βελτίωση της 
ποιότητας των προϊόντων ή υπηρεσιών και της παρα¬ 
γωγικότητας. 

δ) την οργάνωση σεμιναρίων, συνεδρίων, ημερίδων 
και διαλέξεων καθώς και την πραγματοποίηση δημοσι¬ 
εύσεων και εκδόσεων. 

ε) Την παροχή υπηρεσιών σύμφωνα με τα προβλεπό- 
μενα στο Ν. 159/1984 (Α' 53). 

στ) Την δημιουργία βιβλιοθήκης λογισμικού και συνα¬ 
φών υπολογιστικών εργαλείων πάνω σε θέματα ευφυών 
ενεργειακών στρατηγικών, ενεργειακής οικονομίας και 
δικτύων. 

Άρθρο 3 
Προσωπικό 

Το προσωπικό του Εργαστηρίου απαρτίζεται από μέλη 
Διδακτικού Ερευνητικού Προσωπικού (ΔΕΠ) του οικείου 
Τμήματος ή άλλου με συγγενή γνωστικά αντικείμενα 
που η ειδικότητά τους σχετίζεται με την αποστολή και 
τα γνωστικά αντικείμενα που καλύπτει το Εργαστήριο 
όπως αυτά περιγράφονται στο άρθρο 1 της παρούσας 
Πρυτανικής Πράξης καθώς και από μέλη Ειδικού Τεχνι¬ 
κού Ερευνητικού Προσωπικού (ΕΤΕΠ), Ειδικού Διδακτικού 
Προσωπικού (ΕΔΙΠ) και λοιπό επιστημονικό και τεχνικό 
προσωπικό που τοποθετείται σε αυτό σύμφωνα με τις 
κείμενες διατάξεις. 

Άρθρο 4 

Διοίκηση - Αρμοδιότητες 

1. Το εργαστήριο διευθύνεται από τον Διευθυντή που 
είναι μέλος του Διδακτικού Ερευνητικού Προσωπικού 
(ΔΕΠ) του οικείου Τμήματος, διαθέτει διοικητικά και 
οργανωτικά προσόντα καθώς και ουσιαστικές γνώσεις 
και εμπειρία στον γνωστικό τομέα των τεχνολογιών 
δόμησης και επεξεργασίας δεδομένων και ορίζεται με 
τη διαδικασία του άρθρου 28 παρ. 22 του Ν. 2083/1992. 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982, όπως τροποποιήθηκε με 
τις διατάξεις του άρθρου 13 παρ. 22γ. του Ν. 3149/2003, 
μεταξύ των οποίων περιλαμβάνονται η ευθύνη της εύ¬ 
ρυθμης λειτουργίας του εργαστηρίου, ο συντονισμός 
του διδακτικού (προπτυχιακού - μεταπτυχιακού) και 
ερευνητικού έργου του εργαστηρίου, ο καθορισμός και 
η εφαρμογή της γενικής πολιτικής και της υλοποίησης 
των στόχων του, ο ορισμός των υπευθύνων για τα ανα¬ 
λώσιμα υλικά και τον κινητό εξοπλισμό και η υπογραφή 
κάθε εγγράφου, λογοδοτεί δε στη Συνέλευση του Τμή¬ 
ματος και τον Πρόεδρο του Τμήματος. 

Άρθρο 5 

Εγκατάσταση - λειτουργία 

1. Το εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας και σε χώρους που παραχωρούνται 
σ’ αυτό για την εγκατάσταση των συστημάτων και του 
λοιπού τεχνικού εξοπλισμού που είναι αναγκαίος για 
τη διενέργεια των εργαστηριακών ασκήσεων και των 
ερευνητικών προγραμμάτων. Στον χώρο εγκατάστασης 
τοποθετείται πινακίδα με τον τίτλο του εργαστηρίου. 

2. Το εργαστήριο θα εγκατασταθεί στον 3° όροφο του 
Κτηρίου Δεληγεώργη, σε χώρο εμβαδού 22 τ.μ. 

3. Ο Διευθυντής ενημερώνεται πριν από τη διεξαγωγή 
κάθε εργασίας, που γίνεται στο εργαστήριο στα πλαίσια 
ερευνητικού προγράμματος ή άλλου έργου, που έχει 
αποφασισθεί και καθορίζει την προτεραιότητα στην 
χρησιμοποίηση οργάνων και χώρων, σε περίπτωση που 
δεν υπάρχει σχετική απόφαση. 

4. Ο Διευθυντής έχει την ευθύνη για την εν γένει λει¬ 
τουργία του εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών), στους 
χώρους, καθώς και στην προστασία των οργάνων και 
εγκαταστάσεων του εργαστηρίου από βλάβες. 


5. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του ή άλλους ερευνη¬ 
τές, που έχουν ειδική επί των συστημάτων ή οργάνων 
αυτών εκπαίδευση και εξουσιοδότηση από το Διευθυντή 
αυτού. Κινητά όργανα και συστήματα, τα οποία παρα- 
δίδονται για την διεξαγωγή εργασιών, επιστρέφονται, 
μετά τη χρησιμοποίησή τους, στην κατάσταση που είχαν 
παραδοθεί. 

Άρθρο 6 

Έσοδα 

Τα έσοδα του εργαστηρίου προκύπτουν από: 

1) Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογα¬ 
ριασμό τρίτων 

2) Τη διάθεση ερευνητικών ή εν γένει επιστημονικών 
προϊόντων 

3) Την παροχή υπηρεσιών σύμφωνα με το άρθρο 3 
παρ. 3 του Π.δ. 159/1984 9 (Α'53) 

4) Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

5) Τις κληρονομιές, τις δωρεές και τις κληροδοσίες 
που καταλείπονται στο Πανεπιστήμιο Θεσσαλίας για 
τους σκοπούς του Εργαστηρίου. 

Άρθρο 7 

Τηρούμενα Βιβλία 

Για τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία (σε ψηφιακή ή/και έντυπη 
μορφή): ^ 

- Βιβλίο εξοπλισμού και αναλωσίμων 

- Πρωτόκολλα εισερχόμενης - εξερχόμενης αλληλο- 
γραφίας/εγγράφων 

- Βιβλίο περιουσιακών στοιχείων 

- Φάκελος οικονομικών στοιχείων κάθε έτους 

- Αρχείο ερευνητικών προγραμμάτων 

- Κατάλογος επιστημονικών βιβλίων και περιοδικών 

- Βιβλίο μεταβολών προσωπικού 

- Βιβλίο επιστημονικής δραστηριότητας 

Με απόφαση του Διευθυντή μπορεί ακόμη να τηρείται 
και κάθε άλλο βιβλίο ή στοιχείο που κρίνεται απαραί¬ 
τητο σε αναλογική ή ψηφιακή μορφή. 

Άρθρο 8 
Έναρξη ισχύος 

Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 
-♦- 

Αριθμ. 6884 (5) 

Ιδρυση Εργαστηρίου με την επωνυμία «Εφαρμογές ΤΠΕ 
(Τεχνολογία Πληροφορίας και Επικοινωνιών) στην 
Εκπαίδευση και την Ειδική Αγωγή» στο Παιδαγωγι¬ 
κό Τμήμα Ειδικής Αγωγής της Σχολής Ανθρωπιστι¬ 
κών και Κοινωνικών Επιστημών του Πανεπιστημίου 
Θεσσαλίας. 

Ο ΠΡΥΤΑΝΗΣ ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 του 

Ν. 1268/1982 (Α' 87), όπως η τελευταία αυτή τροποποιή¬ 
θηκε με το άρθρο 48 παρ. 2 του Ν. 1404/1983 (Α' 173), με 
τις διατάξεις του άρθρου 13 παρ. 22γ του Ν. 3149/2003 
και το Ν. 4009/2011, άρθρο 80, παράγραφος 24, η οποία 
προστέθηκε με τον Ν. 4310/2014 άρθρο 96 και σύμφωνα 
με την οποία η ίδρυση Εργαστηρίου γίνεται με πράξη 
του Πρύτανη μετά από απόφαση της Συγκλήτου. 

2. Τις αποφάσεις του Παιδαγωγικού Τμήματος Ειδικής 
Αγωγής (Συνέλευση Τμήματος αριθμ. 29η/1-4-2015) και 
της Συγκλήτου του Πανεπιστημίου Θεσσαλίας (Συνε¬ 
δρίαση 155/5-06-2015). 

3. Το γεγονός ότι από τις διατάξεις της απόφασης 
αυτής δεν προκαλείται δαπάνη σε βάρος του Προϋπο¬ 
λογισμού του Ιδρύματος αποφασίζουμε: 

Αρθρο 1 

Ιδρυση 

Ιδρύεται στο Παιδαγωγικό Τμήμα Ειδικής Αγωγής του 
Πανεπιστημίου Θεσσαλίας το Εργαστήριο Εφαρμογών 
ΤΠΕ (Τεχνολογία Πληροφορίας και Επικοινωνιών) στην 
Εκπαίδευση και την Ειδική Αγωγή με σκοπό την εξυπη¬ 
ρέτηση των διδακτικών και ερευνητικών αναγκών στα 
γνωστικά αντικείμενα της εκπαιδευτικής τεχνολογίας 
και της υποστηρικτικής τεχνολογίας. 

Αρθρο 2 

Εσωτερικός κανονισμός 

Ο Εσωτερικός Κανονισμός του ιδρυόμενου με το προ¬ 
ηγούμενο άρθρο εργαστηρίου καθορίζεται σύμφωνα με 
τους ορισμούς των επομένων άρθρων. 

Άρθρο 3 
Αποστολή 

Το εργαστήριο έχει ως αποστολή: 

1. Την κάλυψη σε προπτυχιακό και μεταπτυχιακό επί¬ 
πεδο των διδακτικών και ερευνητικών αναγκών του 
Παιδαγωγικού Τμήματος Ειδικής Αγωγής, καθώς και 
των άλλων Τμημάτων του Πανεπιστημίου Θεσσαλίας 
στα αντικείμενα με τα οποία ασχολείται, όπως αυτά 
προσδιορίζονται στο άρθρο 1. 

2. Την ανάπτυξη προγραμμάτων διδασκαλίας και τη 
διεξαγωγή βασικής και εφαρμοσμένης έρευνας στα 
γνωστικά αντικείμενα με τα οποία ασχολείται. 

3. Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ή ερευνητικά ιδρύματα της 
ημεδαπής και αλλοδαπής. 

4. Την οργάνωση σεμιναρίων, συμποσίων, συνεδριά¬ 
σεων, διαλέξεων, καθώς και την πραγματοποίηση δη¬ 
μοσιεύσεων και εκδόσεων. 

5. Την παροχή υπηρεσιών κατά τα προβλεπόμενα στο 
Π.δ. 159/1984 «Προϋποθέσεις παροχής υπηρεσιών από τα 
Πανεπιστημιακά εργαστήρια σε ιδιώτες και κάθε νομικής 
μορφής οργανισμούς» (Α' 53). 

Αρθρο 4 
Προσωπικό 

Το Εργαστήριο στελεχώνεται από μέλη Διδακτικού 
Ερευνητικού Προσωπικού (ΔΕΠ) του Παιδαγωγικού 
Τμήματος Ειδικής Αγωγής, των οποίων το γνωστικό 
αντικείμενο της θέσης τους εμπίπτει στα ερευνητικά 
ενδιαφέροντα του Εργαστηρίου, από μέλη του Ειδικού 
Τεχνικού Εργαστηριακού Προσωπικού (ΕΤΕΠ), καθώς 
και από μέλη του λοιπού επιστημονικού και διοικητικού 


προσωπικού που τοποθετούνται στο εργαστήριο με τη 
διαδικασία των άρθρων 4 παρ. 1(δ) του Ν.2083/1992 (Α' 
159) και 13 παρ. 3(β) του Ν. 2817/2000 «Εκπαίδευση των 
ατόμων με ειδικές εκπαιδευτικές ανάγκες και άλλες 
διατάξεις» (Α' 78). 

Άρθρο 5 

Διοίκηση 

1. Το Εργαστήριο διευθύνεται τον Διευθυντή που είναι 
μέλος του Διδακτικού Ερευνητικού Προσωπικού (ΔΕΠ) 
του Παιδαγωγικού Τμήματος Ειδικής Αγωγής του Πανε¬ 
πιστημίου Θεσσαλίας, που ορίζεται με τη διαδικασία του 
άρθρου 28 παρ. 22 του Ν. 2083/1992 «Εκσυγχρονισμός 
της Ανώτατης Εκπαίδευσης» (Α' 159). 

2. Ο διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982 «Για τη δομή και λειτουρ¬ 
γία των Ανωτάτων Εκπαιδευτικών Ιδρυμάτων» (Α' 87) 
και επιπλέον: Συντονίζει το διδακτικό (προπτυχιακό - 
μεταπτυχιακό) και ερευνητικό έργο του Εργαστηρίου, 
καταρτίζει και υποβάλλει στη Γενική Συνέλευση του 
Παιδαγωγικού Τμήματος Ειδικής Αγωγής το ετήσιο πρό¬ 
γραμμα του Εργαστηρίου και μεριμνά για την τήρησή 
του, μεριμνά για τη στελέχωση του Εργαστηρίου με 
το αναγκαίο προσωπικό, μεριμνά για την οικονομική 
διαχείριση των εσόδων του Εργαστηρίου, μεριμνά για 
την κατανομή των χώρων του Εργαστηρίου, εισηγείται 
στη Γενική Συνέλευση του Τμήματος τους υπεύθυνους 
των αναλώσιμων υλικών και του κινητού εξοπλισμού, 
υπογράφει κάθε έγγραφο και γενικά είναι υπεύθυνος 
για την ομαλή και απρόσκοπτη λειτουργία του Εργα¬ 
στηρίου. 

Αρθρο 6 
Αρμοδιότητες 

1. Το Εργαστήριο λειτουργεί κατά τις εργάσιμες ημέ¬ 
ρες και ώρες, σύμφωνα με τον κανονισμό του Πανεπι¬ 
στημίου Θεσσαλίας. Το ωράριο εργασίας του προσω¬ 
πικού είναι αυτό που προβλέπεται για κάθε κατηγορία, 
σύμφωνα με τις διατάξεις του άρθρου 5 παρ.3δ του 
Ν. 2083/1992 (Α' 159) και τις διατάξεις του Υπαλληλικού 
Κώδικα. 

2. Ο Διευθυντής του Εργαστηρίου ενημερώνεται πριν 
από τη διεξαγωγή κάθε εργασίας που γίνεται στο Εργα¬ 
στήριο στα πλαίσια του διδακτικού και ερευνητικού του 
προγράμματος, ή άλλου έργου που έχει αποφασιστεί 
από τη Γ ενική Συνέλευση του Παιδαγωγικού Τ μήματος 
Ειδικής Αγωγής και καθορίζει, μέσα στο πλαίσιο της 
αποστολής του Εργαστηρίου, τις προτεραιότητες στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

3. Ο Διευθυντής έχει την ευθύνη για την εν γένει λει¬ 
τουργία του Εργαστηρίου, τη χρησιμοποίηση οργάνων 
και υλικών που ανήκουν σ’ αυτό, την παραμονή των ερ¬ 
γαζομένων (προσωπικού, φοιτητών, επισκεπτών) στους 
χώρους όπου τηρούνται ειδικοί κανόνες ασφάλειας που 
αποσκοπούν στην προφύλαξη της υγείας και αρτιμέ- 
λειας των εργαζομένων, καθώς και την προστασία των 
οργάνων και εγκαταστάσεών του από βλάβες. 

4. Η χρησιμοποίηση ειδικών οργάνων του εργαστηρίου 
επιτρέπεται μόνο στο προσωπικό του Εργαστηρίου ή σε 
άλλους ερευνητές που έχουν ειδική επί των οργάνων 
αυτών εκπαίδευση και εξουσιοδότηση. Κινητά όργανα 
και σκεύη τα οποία παραδίδονται για τη διεξαγωγή 

εργασιών επιστρέφονται μετά τη χρησιμοποίησή τους 
στην κατάσταση που είχαν παραδοθεί. 

5. Με εισήγηση του Διευθυντή στη Γενική Συνέλευση 
του Τμήματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με το άρ¬ 
θρο 18 του Ν. 1268/1982 «Για τη δομή και λειτουργία των 
ανώτατων εκπαιδευτικών ιδρυμάτων» και του άρθρου 5 
του Π.δ. 407/1980 (Α' 112). 

6. Στο εργαστήριο έχουν δικαίωμα εκτέλεσης πει¬ 
ραματικών εργασιών τα μέλη ΔΕΠ του εργαστηρίου 
αποκλειστικά ή σε συνεργασία με άλλα μέλη ΔΕΠ του 
Τμήματος ή άλλους ερευνητές, εφόσον το αντικείμενο 
της έρευνας είναι σχετικό με τις δραστηριότητες του 
εργαστηρίου. Γ ια την εκτέλεση πειραματικής εργασίας 
από ερευνητές, οι οποίοι δεν είναι μέλη του εργαστηρί¬ 
ου, χορηγείται άδεια ύστερα από σχετική αίτηση, στην 
οποία αναφέρονταί: ο σκοπός της εργασίας, το χρονοδι¬ 
άγραμμά της, η χρησιμοποίηση ή μη οργάνων τα οποία 
διαθέτει το εργαστήριο, οι διατάξεις οι οποίες διέπουν 
την εκτέλεση αυτής της πειραματικής εργασίας και ο 
προϋπολογισμός της δαπάνης που απαιτείται. 

7. Ο Διευθυντής του εργαστηρίου ασκεί τις αρμοδιότη¬ 
τες που ορίζει το άρθρο 7 του Ν. 1268/1982 και επιπλέον: 

(α) καταρτίζει και υποβάλλει στη Γενική Συνέλευση 
του Τμήματος το ετήσιο πρόγραμμα λειτουργίας του 
και μεριμνά για την τήρησή του 

(β) συντονίζει το διδακτικό και ερευνητικό του έργο 

(γ) μεριμνά για τη στελέχωση του με το αναγκαίο 
προσωπικό 

(δ) μεριμνά για την οικονομική διαχείριση των πόρων 

(ε) εισηγείται στο Τμήμα για την προμήθεια του απα¬ 
ραίτητου εξοπλισμού 

(στ) υποβάλλει στο Τμήμα τον ετήσιο απολογισμό των 
δραστηριοτήτων και 

(ζ) υπογράφει κάθε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουρ¬ 
γία του. 

Αρθρο 7 
Πόροι 

Πόροι του εργαστηρίου είναι: 

1. Οι κληρονομιές, τα κληροδοτήματα, οι δωρεές και 


κάθε άλλη οικονομική ενίσχυση προς το Πανεπιστήμιο 
Θεσσαλίας για τους σκοπούς του εργαστηρίου. 

2. Το έσοδα από την παροχή υπηρεσιών, σύμφωνα με 
το άρθρο 3 του Π.δ. 159/1984 (Α' 53). 

3. Τα κονδύλια που προέρχονται από τα ιδιαίτερα 
ερευνητικά προγράμματα. 

Αρθρο 8 

Τηρούμενα βιβλία 

1. Γ ια τις ανάγκες του Εργαστηρίου τηρούνται τα ακό¬ 
λουθα βιβλία και στοιχεία: 

(α) βιβλίο πρωτοκόλλου 
(β) βαθμολόγιο φοιτητών 
(γ) φάκελος περιουσιακών στοιχείων 
(δ) φάκελος οικονομικών στοιχείων για κάθε έτος 
(ε) κατάλογος επιστημονικών βιβλίων, περιοδικών, βι¬ 
ντεοκασετών και οργάνων του Εργαστηρίου 
(στ) αρχείο ερευνητικών προγραμμάτων 
(ζ) βιβλίο μεταβολών προσωπικού 

2. Με απόφαση του Διευθυντή Εργαστηρίου μπορεί να 
τηρείται κάθε άλλο βιβλίο ή στοιχεία που προβλέπονται 
από την ισχύουσα νομοθεσία ή κρίνεται απαραίτητο 
για το Εργαστήριο. 

Αρθρο 9 

Ώρες λειτουργίας 

Το εργαστήριο λειτουργεί κατά τις εργάσιμες ημέρες 
και ώρες, σύμφωνα με τον κανονισμό του Πανεπιστημίου 
Θεσσαλίας. 

Αρθρο 10 
Εγκατάσταση 

Το Εργαστήριο εγκαθίσταται σε χώρους του Πανεπι¬ 
στημίου Θεσσαλίας οι οποίοι παραχωρούνται για τη δι¬ 
εξαγωγή του έργου του, τη διενέργεια της'Ερευνας και 
των εργαστηριακών ασκήσεων. Στο χώρο εγκατάστα¬ 
σης, υπάρχει πινακίδα με τον τίτλο του εργαστηρίου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Βόλος, 8 Ιουνίου 2015 

Ο Πρύτανης 
ΓΕΩΡΓΙΟΣ ΠΕΤΡΑΚΟΣ 





ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

* Ο 2 Ο 1 20323061 

5 0 0 0 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 











